**SOCIOLOGIJA sklop 4 UČNO GRADIVO 4 Različni akterji pri odločanju v demokratičnih družbah**

Sklop 4

**Konvencionalna in nekonvencionalna politična udeležba**

Politična participacija je mehanizem preko katerega državljani pošiljajo informacije oblasti o njihovih potrebah, preferencah in interesih in tako na nek način pritiskajo na oblast, da se na to odzove.

**Demokracija in politična udeležba, konvencionalna in nekonvencionalna**

**Konvencionalna:** spremljanje politike in zanimanje zanjo, udeležba na volitvah in referendumih, vključevanje v politične stranke, različna gibanja, ki vsaj občasno vplivajo na oblast. To so lahko demonstracije, protesti, bojkoti, peticije itd. Gre za ustaljene, institucionalizirane oblike odločanja oziroma doseganje političnih ciljev.

**Nekonvencionalna:** izredne in izjemne oblike odločanja. Lahko so legalne: protesti, demonstracije, državljanska neposlušnost Pa tudi nelegalne oziroma celo kaznive: nasilni protesti, vstaja, revolucija, terorizem.

**Konvencionalna udeležba** v odločanju upada. To je svojevrsten paradoks. Saj je bilo potrebno veliko truda za uveljavitev splošne volilne pravice, ki je veliko volilnih upravičencev sploh ne izkoristi.

**Prehajanje k bolj individualiziranemu slogu politične participacije**

Za Slovenijo je značilno upadanje udeležbe na volitvah, prepričanje, da je politika umazana in da se z njo ukvarjajo samo koristolovci.

Zaupanje v politične institucije je nizko. Zadovoljstvo z demokracijo je na nizki ravni. Povečuje se nekonvencionalna politična participacija. Udeležba na volitvah je v korelaciji z višino izobrazbe, višjim dohodkom in starostjo (srednja generacija hodi na volitve).

**Pomen političnih strank pri oblikovanju in izvajanju državne oblasti:**

* moderna demokracija je predstavniška,
* državljani izvolijo na volitvah oblast, ki odloča v njihovem imenu,
* oblast lahko po določenem obdobju (na novih volitvah) tudi zamenjajo,
* na odločitve oblasti skušajo vplivati tudi z nekonvencionalnimi oblikami odločanja,
* politične stranke (organizacije, volitve, volilna pravica, pravica do združevanja
* ljudi) so vez med državljani in državo,
* večje možnosti za doseganje ciljev, če se ljudje povežejo,
* politične stranke predlagajo večino kandidatov in kandidatk za opravljanje državnih in oblastnih funkcij,
* politične stranke želijo priti in ostati na oblasti (statut, prostovoljno članstvo…)

**Pomen interesnih skupin**

* ljudje se zaradi uresničevanja različnih interesov povezujejo v interesne skupine,
* oblast interesne skupine zanima kot inštanca na katere naslavljajo svoje zahteve (varstvo okolja, boj proti mučenju živali, prizadevanje za enake pravice),
* interesne skupine pritiskajo na politične stranke in oblast s svojimi zahtevami,
* včasih uporabijo tudi nelegalna sredstva (korupcija, terorizem),
* najbolj depriviligirani nimajo nobenih interesnih združenj.

.